యశవంత్ రాయగౌడ్ పాటిల్

యశవంతరాయగౌడ విటాలగౌడ పాటిల్ కర్ణాటక రాష్ట్రానికి చెందిన రాజకీయ నాయకుడు. ఆయన ఇండి శాసనసభ నియోజకవర్గం నుండి కర్ణాటక శాసనసభకు మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
యశవంత్ రాయగౌడ్ పాటిల్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో ఇండి శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి డాక్టర్ బగాలి సార్వభౌం సతగౌడపై 571 ఓట్ల స్వల్ప తేడాతో ఓడిపోయి, 2013 ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి కర్ణాటక జనతా పక్ష అభ్యర్థి రవికాంత్ శంక్రెప్ప పాటిల్‌పై 33302 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

యశవంత్ రాయగౌడ్ పాటిల్ 2018 శాసనసభ ఎన్నికలలో ఇండి శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి బి.డి. పాటిల్‌పై 9938 ఓట్ల మెజారిటీతో గెలిచి రెండోసారి ఎమ్మెల్యేగా, 2023  ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి బి.డి. పాటిల్‌పై 10,329 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. 
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 కర్ణాటక శాసనసభ్యులు
వర్గం:2018 కర్ణాటక శాసనసభ్యులు